Dudich Endre

                                           A „HARMADIK RÓMA” (Moszkva) kérdéséhez...

                                            (Ez most history, nem   fiction!)

A Róma – Konstantinápoly – Moszkva  hatalmi folytonosság eszméje régi és mélyen meggyöke-

resedett. Értelmezik világi és egyházi síkon egyaránt (birodalom, illetve egyház). Könyvtárnyi irodalma van.

Pszkov 903 (Szent Olga hercegnő esküvője) óta dokumentált város, 250 km-re délre Szentpéter-vártól. Novgoroddal versengő, a Hanza-szövetséggel szoros kapcsolatban álló, virágzó kereskedő-város és egyházi központ volt, amelyet a választott „vecse” (tanács) igazgatott. 

A moszkvai nagyherecegség 1510-ben terjesztette ki rá uralmát. A moszkvai helytartó jelképes tette volt, hogy leszereltette a vecse-gyűlésbe hívó nagyharangot. (300 család deportálása viszont egyál-

talában nem volt jelképes. A helyükbe moszkvai hivatalnokokat telepítettek.)

Filofej (Filotheosz)  sztarec (barát) azt írta 1510-ben a pszkovi  Eleázár monostorból  III.Vaszilij moszkvai nagyhercegnek: 

      „Két Róma már elesett. A harmadik áll. Negyedik pedig nem lesz. Semmi sem jöhet a   

                                                          keresztény cárság után.”              

Jött.

Pszkov 1582-ben sikeresen ellenállt Báthory István lengyel király és litván nagyfejedelem seregei ostromának a IV. (Rettenetes) Iván cár elleni háborúban (amely egyébként Báthory győzelmével végződött.)

Róma és Bizánc eszmei örökségét örömest vallotta magának a szovjet, majd a szovjet utáni moszkvai vezetőség is. Persze a kereszténység nélkül.

Figyelemreméltó, hogy 1917 március 15-én az utolsó orosz cár, II.Miklós éppen Pszkovban mondott le a trónról.

                                                                     * * *

Ajánlott

Gecse Géza: Bizánctól Bizáncig- Az orosz birodalmi gondolat. -Nemzeti Tankönyvkiadó, 2007

Gibel' imperii (A Birodalom pusztulása. Bizánci lecke.) – Tyihon apát (Sevkunov) filmje, 2008

